غلام نبی عٲرِض سُند برادرِ اکبراوس اَکہ لٹہ پنچایتُک سَرپنچ ۔ تس اوس ناو غلام محمد بٹ۔ کتَھ چھے تِمن دۅہن ہٕنز ییلہ مہجور صٲب﴿1887ء - 1952 -ئ﴾ وترڑٕ پٹوٲرۍ اوس۔ تسٕندِ حلقہٕ کِس أکِس شخصس اوس بٹ صٲبنِس پنچایتس منزمُقدمہٕ ۔غلام محمد بٹ اوس نہٕ صرف عٲرِض سُند بوے بلکہ اوس عبدالاحد آزادُن بٮ۪نتھٕر تہ ۔مہجورن دیُت مُقدمہٕ وٲلِس سٲیلس اکھ سُفٲرشی خط۔ غلام محمد بٹ اوس مزازٕکِنۍ تروش ۔ سٲیلس تہ کٔرٕن بے عزتی تہٕ مہجور صٲبنِس خطس تہ۔ سٲیِل گو دُبارٕ مہجور صٲبس نِش۔مہجور صٲبَن دیتس کاغذ پرچس پٮ۪ٹھ یہ شعرلیکھِتھ